# data[].attributes.body
Proteklih dana kod kuće smo istraživali dostupnu literaturu na temu rizika uporabe nečiste vode. Na početku projektnog dana analizirali smo istražene podatke i podijelili zaduženja.
Izradili smo prezentaciju te obradili teme: važnost i prisutnost vode oko nas i u nama, kakvu vodu pijemo, kako voda zagađuje tlo i djeluje na proizvodnju nezdrave hrane, opasnosti kupanja na bazenima i opasnosti kupanja u moru.

# data[].attributes.body
Dobili smo zadatak kod kuće istražiti savjete za racionalno korištenje voda u kućanstvu. Tijekom projektnog dana savjete smo analizirali i prikazali crtežima.
Sve crteže  objedinili smo i prikazali  u zajedničkom videozapisu koji je bio popraćen glazbom (šum i žubor vode).
Kratak filmić prikazali smo u sportskoj dvorani kod prezentacija radionica.

# data[].attributes.body
U radionici smo istraživali utjecaj klimatskih promjena na vode te utjecaj čovjeka na racionalno korištenje voda.
Pogledali smo kratki film na tu temu, istraživali nove informacije na internetu te izradili plakat i prezentaciju.
Zaključujemo da na kvalitetu i onečišćenje vode utječu klima (globalno zatopljenje, podneblje) i čovjek (kisela kiša, industrija, poljoprivreda, sječa šuma). Nažalost utjecaj čovjeka je mnogo snažniji, stoga zaključujemo: „Kakva klima, kakav čovjek – takva voda“.

# data[].attributes.body
Učenici 6. razreda u geografiji uče kontinente pa smo odlučili istražiti koje su najveće rijeke svijeta. Podijelili smo se u 4 skupine: Azija, Europa, Sjeverna i Južna Amerika te Afrika i Australija. Koristeći Internet istražili smo koje su najveće rijeke svijeta po kontinentima te smo ih ucrtavali na slijepe karte kontinenata. Zatim smo karte zalijepili na plakat i dobili kartu svijeta.

Na kraju smo na plakatu izradili i tabelu sa 10 najvećih svjetskih rijeka.

Zaključak: Sve najveće rijeke svijeta se koriste još uvijek za sve ljudske potrebe (piće, poljoprivreda i dr.) pa ih je potrebno očuvati kao jedno od najvećih svjetskih prirodnih bogatstava.

# data[].attributes.body
Tijekom projektnog dana istražili smo teme: kako očuvati vode od degradacije i uništenja te kako očuvati podzemne spremnike vode od negativnog utjecaja čovjeka.
Za prezentiranje naučenoga izradili smo web stranicu o očuvanju vode i podzemnih spremnika. Na web stranicu postavili smo istražene sadržaje i kviz znanja za provjeru pročitanoga.
Znanja o vodi ponovite i vi na našoj web stranici: https://projektni-dan-vode-8-b.weebly.com/

Također smo izradili i plakat na kojem smo objedinili osnove s web stranice.
Zaključili smo da nam je voda potrebna u svakodnevnom životu, trebamo ju koristiti u umjerenim količinama i što manje zagađivati.

# data[].attributes.body
Kako bismo odradili predviđene aktivnosti, podijelili smo se u 4 grupe.
Zadatak prve grupe bio je da istraži internet i literaturu te napravi prezentaciju o važnosti vode za život.
Druga grupa pisala je pjesmu "Vsaka kap je važna" te smišljala slogan. Druge dvije grupe su izrađivale strip i plakat. Međusobno smo prezentirali uratke jedni drugima

# data[].attributes.body
Proučavali smo geografske i biološke posebnosti rijeke Sutle. Na temelju naučenoga napravili smo slikovnicu o rijeci Sutli. Opisali smo kakva je ona bila nekad i kakva je danas. Istaknuli smo važnost rijeke Sutle, njenu bioraznolikost i istraživanja koja su provedena na Sutli.
Na kraju smo zaključili važnost uključivanja lokalne zajednice, gospodarstvenika i nas samih kako bismo ju očuvali u što izvornijem obliku.

S tim razlogom smislili smo eko-poruku koja glasi: "Možemo mi, možeš i ti, našu Sutlu očuvati!"

# data[].attributes.body
Proučavali smo literaturu i internet stranice o onečišćenju voda. Na temelju toga zaključili smo što možemo mi učiniti da se onečišćenje smanji, a što mogu učiniti poduzeća, institucije i zakonodavci.

Sve zaključke prikazali smo u obliku stripova koji su izloženi u predvorju.

# data[].attributes.body
Aktivnosti smo započeli učenjem činjenica o vodi. Tema vode provlačila se kroz pjesme koje smo čitali (Kapljica vode, J. W. Goethe; Voda, D. Plaček; Voda, M. Kovačević) te kroz likovne uratke. Na kraju projektnog dana raspravljali smo zašto je voda važna za život na Zemlji.

Kroz rad smo zaključili da je količina pitke i zdrave vode ograničena i da ju treba čuvati od zagađenja i prekomjernog trošenja.

# data[].attributes.body
Tijekom dana posvećenog vodi obradili smo temu otpadnih voda i utjecaj vode na sigurnost hrane. Proveli smo pokus ovisnost klijavosti sjemenke o vrsti onečišćenja. Temu vode obradili smo i s likovnog aspekta, a pročitali smo i interpretirali i priču Kapljica s Plitvica.
Zaključili smo da je voda najzdravije piće.

# data[].attributes.body
U 4. razredu u Druškovcu na projektnom danu obrađivali smo temu Potrošnja i zagađenje vode. Tijekom dana radili smo pokuse, istraživali o vodi i izradili plakat.
Zaključili smo:
Potrošnja vode u razvijenom svijetu je veća.

Razvojem tehnologije povećava se potrošnja vode.

Važno je štedjeti pitku vodu.

Onečišćena voda šteti svim živim bićima na Zemlji.

Vodu možemo pročistiti filtriranjem.

# data[].attributes.body
U 3. i 4. razreda PŠD pričali smo o vodi i s vjeroučiteljicom. Učili smo koju važnost voda ima u Bibliji i kršćanstvu.

Na kraju smo osmisliti poruke čovječanstvu u vezi zaštite i očuvanja vode. Ovo su neke od njih:

Trebamo čuvati pitku vodu da možemo živjeti.

Poštujte vode!

Ne zagađujte vode!

Vodu treba štedjeti!

Na svijetu ima malo pitke vode.

Treba puno piti vodu.

Ljudi, pijte puno vode jer je zdrava za život.

Treba piti vodu da ne dehidriramo.

Čuvajte vodu jer je sve više zagađena.

Zaključili smo da je voda osnovna tvar svijeta koja oplođuje zemlju te omogućuje i podržava život biljaka, životinja i ljudi. Voda također čisti i razara. Voda je prije svega izvor i moć života: bez nje je zemlja samo sušna pustinja, zemlja gladi i žeđi u kojoj su ljudi i životinje predani smrti.

U Bibliji se voda često spominje: Duh Božji ledbio je nad vodama koje je Bog stvorio; Bog je pustio potop; Bog je razdvojio Crveno more; Isus je hodao po vodi, pretvorio je vodu u vino…

Voda je blago bez kojega je život nemoguć i stoga je trebamo čuvati.

# data[].attributes.headline
Proučite kako smo odradili pokus "Ovisnost klijavosti sjemenke o vrsti onečišćenja"

# data[].attributes.subject
Proučite kako smo odradili pokus "Ovisnost klijavosti sjemenke o vrsti onečišćenja"

# data[].attributes.body
Naše aktivnosti za projektni dan započeli smo 10 dana prije projektnog dana. Odlučili smo istražiti ovisnost klijavosti sjemenke o vrsti onečišćenja.
Na internetu i u enciklopedijama istražili smo: što su otpadne vode, koje su vrste zagađivača u otpadnoj vodi, što je u prirodi najbolji i najjeftiniji filtar za dobivanje pitke vode, kako možemo ponovo upotrijebiti pročišćene otpadne vode, zašto je pročišćavanje otpadnih voda važno za Hrvatsku.
U razdoblju od tjedan dana pratili smo koji deterđenti i druga sredstva završavaju u otpadnim vodama u našim kućanstvima.

Tijekom projektnog dana napravili smo izvješća o provedenim zadacima, odradili pokus "sastav tla" i izrađivali plakate u paru na temu zaštite vode.

Zaključci naših aktivnosti su:

•      u čistoj vodi je klijavost znatno veća

•      onečišćene vode usporavaju klijavost i sprečavaju razvitak mlade biljke

•      svako kemijsko onečišćenje štetno utječe na život biljaka i prirode općenito

•      tlo sadržava i vodu koja mora biti zdrava da bi i biljke bile zdrave i rodile zdravom hranom

•      u našim kućanstvima možemo doprinijeti zaštiti voda tako da koristimo prirodna sredstva za pranje rublja i čišćenje, da ne koristimo pesticide već prirodna sredstva za suzbijanje nametnika na biljkama i korova, da voditi računa o tome što bacamo u kanalizaciju i sl.

# data[].attributes.body
Kao uvod u projektni dan odigrali smo igru asocijacija na računalu. Istraživali smo po udžbenicima i računalu te otkrivali gdje sve ima vode, kakva voda može biti te zašto nam je voda važna. Nakon toga proučili smo digitalnu slikovnicu Hrvatskih voda, spoznali tko sve onečišćuje vodu te koji je naš doprinos u zaštiti voda. Igrali smo se razne igre, čitali pjesme, crtali vodeni cvijet i izradili plakat na temu zaštite voda.
Najzanimljiviji nam je bio pokus u kojem smo na početku dana u vodu stavili stabljiku peršina i nekoliko kapi plave tinte. Zamislili smo da je peršin stablo i ostavili ga u čaši nekoliko sati. Pri kraju dana rasjekli smo stabljiku peršina po dužini i uočili kako se tinta popela po stabljici. Zaključili smo da onečišćena voda loše djeluje na živa bića. Spoznali smo da pitke vode ima malo. Zaključili su da onečišćenje vode dovodi do EKOLOŠKE KATASTROFE te je naša eko poruka dana bila je VODA TREBA POMOĆ.
S nama je na radionici bila i učiteljica njemačkog jezika. Stoga smo naučili su osnovni vokabular vezan uz  temu vode (das Wasser – voda, die Verschmutzung – onečišćenje, schützen – čuvati) i izradili plakat kojim smo poručili kako bismo se trebali ponašati da ne onečistimo vodu. Na plakat smo napisali poruke na njemačkom jeziku te njihov prijevod na hrvatski (Toilette ist kein Mülleimer! – WC nije kanta za smeće!) . Na plakatu se nalazi i kuverta s eko-porukama (ECO-Nachrichten), koje smo sami osmislili.

# data[].attributes.body
Na početku projektnog dana zajedno smo poslušali priču o dječaku te trebali pretpostaviti što on pije uz ručak. Riješili smo anketu "Što najčešće pijemo tijekom dana?". Nakon analiziranih rezultata proučili smo deklaracije na ambalaži sokova i vode. Zaključili smo da je voda uvijek najzdraviji izbor.
Važnost unošenja čiste vode utvrdili smo i kroz rješavanje osmosmjerke.

Kroz daljnji rad utvrdili smo da bez vode nema života te da je voda sastavni dio građe tijela svih živih bića.
Raspravili smo kako sve koristimo vodu, kako se njome opskrbljujemo te možemo li utjecati na smanjivanje onečišćenja vode u svom kućanstvu.

ZAKLJUČCI S NAŠEG EKO PROJEKTONG DANA SU:
Bez vode nema života.
Voda je najzdravije piće.
Smijemo piti samo čistu, zdravstveno ispravnu vodu.
Svaki dan trebamo popiti 8 čaša vode.

# data[].attributes.body
Dan smo započeli hrpom pokusa i naučili mnogo informacija o vodi. Isprobavali smo što se događa s vodom kad ju hladimo, kako se led otapa u ruci, što se događa kada voda vrije te kako se vodena para hladi. Spoznali smo osnovna svojstva vode. Proučavali smo kako na vodi pluta santa leda, a kako neki drugi predmeti. Pokuse smo zaokružili proučavanjem kako biljke piju vodu.
Također smo raspravljali koje su imenice, a koji glagoli povezani s vodom te smišljali načine uštede vode u svakodnevnoj uporabi.
Dan smo priveli kraju slikanjem "vodene teme" vodenim bojama i  zaključili da SVATKO OD NAS MOŽE I MORA PRIDONIJETI ČISTOĆI I ZAŠTITI VODA.

# data[].attributes.body
Kroz pokuse tijekom projektnog dana upoznali smo tri stanja vode, shvatili kako voda kruži u prirodi te zašto je jako važno čuvati vode od raznih onečišćenja.Pogledali smo i film „Why save water“ gdje smo vidjeli posljedice onečišćenja voda.

Na satu hrvatskog jezika obradili smo priču Petre Vuković i Mile Marković „Mala priča o vodi“ koja govori o dječaku koji baca boce u potok te o reakciji male ribice u tom potoku. Priču smo na satu likovne kulture pretvorili u slikovnicu – svaki učenik izradio je svoju slikovnicu.

# data[].attributes.body
Naš dan započeli smo čitanjem i razgovorom o tekstu "Tužni ribolov".
Da osvijestimo važnost čuvanja vode, crtali smo naftnu mrlju. Više o nečistoj vodi naučili smo pokuse, a sve naučeno prenijeli na plakat.

# data[].attributes.body
Na našoj radionici naučili smo proizvoditi zvuk kiše. Pročitali smo pjesmu "Voda" te učili o važnosti vode i zaštiti vode.
Naučeno smo provjerili uz pomoć kviza "Volimo vodu"

Također smo uočili što su sve neprijatelji vode.

Da ponovimo što smo sve naučili, izradili smo plakat o važnosti vode i smjernicama za njenu zaštitu.

Zaključili smo da VODU TREBA ČUVATI I ŠTEDITI, a pritom se i zabavili.

# data[].attributes.body
Na radionici "Voda u nama i oko nas"  saznali smo o prisutnosti vode u čovjeku. Razmotrili smo kako se voda u prirodi pojavljuje u različitim oblicima te da je važna za život svih bića.
Vodu smo istraživali pokusima te ju prikazivali u našim crtežima.

# data[].attributes.body
U petak,17.11., u našoj školi je održan projektni dan u kojem su sudjelovali svi učenici škole, njihovi razrednici i predmetni učitelji. Tema ovogodišnjeg eko projektnog dana bila je „Zaštita voda“ .
Ciljevi eko projektnog dana bili su: poticanje učenika i nastavnika na kreativan pristup učenju i prezentaciji nastavnog gradiva iz područja prirodnih znanosti vezanih uz temu očuvanja voda, utjecaja čovjeka na prirodne resurse kao generatora očuvanja bioraznolikosti i vodnih resursa uz podizanje svijesti o nužnosti aktivnog djelovanja i uključivanja svakog pojedinca u očuvanje prirodnih resursa RH za buduće generacije.

Nastava je bila organizirana u radionicama. Prije samih radionica slušali smo predavanje Petre Drenški, djelatnice Vetropack Straže d.d., o ekološkoj mreži RH (Natura 2000).
Nakon predavanja učenici su se uključili u rad u radionicama te prezentirali svoje uratke ostalim učenicima.

# data[].attributes.body
S učiteljicom engleskog jezika izradili smo slikovnicu na engleskom jeziku na temu vode. Pročitali smo pjesme o vodi Zvonimira Baloga.
Nakon toga krenuli smo s likovnom radionicom.
Crtali smo:
- ledenu sliku (akvarel s kockicama leda)
- slanu sliku (akvarel posipan solju)
- nestrpljivu sliku (slikaju na papiru prikvačenom na ormar)
- fen sliku (akvarel usmjeravaju fenom)

Nakon slikanja krenuli smo uspoređivati količine vode u pojedinom voću i povrću. Cijedili smo jabuke, kruške, rajčice i naranče. Zaključili smo da je voda svugdje prisutna. Nakon opažanja, pokus smo i degustirali.

Uočili smo da voda često otopi mnoge tvari pa smo tu pojavu istražili. U čaše smo stavili razne tvari: sol, šećer, ulje, čačkalica, kreda, gumica, sapun i papir. Procijenili smo što će se dogoditi kad u čaše dodamo i vodu te smo nakon pokusa analizirali naše pretpostavke.

Nakon prirodoslovlja četvrtaši su se bacili s na stvaranje tzv. Dijamantne pjesme o vodi, a učenici  1. i 2. razreda izradili su umne mape – za što se sve upotrebljava voda.
Uratke smo stavili na plakat o vodi.

# data[].attributes.body
Projektni dan započeli smo rješavanjem rebusa na ploči s tematikom voda. Nakon toga smo raspravljali što je to VODA.

Obradili smo pjesmu Zvonimira Baloga „Što se od vode pravi " i računali zadatke prepune podataka o vodi.
Oslikali smo kako se kapljice vode koje razlijevaju po prozoru.

Nakon odmora čitali smo strip „Ribič“ i osmišljavali nastavak priče „Kapljica s Plitvica“.
Proučili smo slike onečišćene vode i razgovarali kako možemo brinuti o vodi.
Izradili smo plakat i zapisali poruke važne za očuvanje vode.

# data[].attributes.body
Naš dan započeli smo pjesmicom Zvonimira Baloga "Što se od vode pravi". Mjerili smo vodu i koristili naša matematička znanja. Naučili zašto je voda važna te kako je očuvati i zaštititi.
Izradili smo plakat te ga stavili na razredni pano da ne zaboravimo što smo naučili.

# data[].attributes.body
Čitali smo slikovnicu Ž. H. Vukelja: „Petra uči plivati“. Nakon kratke interpretacije priče vidjeli smo kako izgleda voda u čaši i uočili da je tekućina bez boje (da je prozirna), ukusa.

Čuli smo da se sva živa bića sastoje od vode pa smo to odlučili provjeriti. Prerezali smo jabuku jabuku i napravili otisak polovice na salvetu, istisnuli smo sok mandarine i vidjeli da se u njima nalazi voda.
Razgovorom smo zaključili da voda može biti: plitka, duboka, slatka, slana, pitka, nepitka te bistra ili mutna.
Ponovili smo da vodu možemo pronaći u morima, rijekama, jezerima, potocima, ribnjacima, barama i oceanima. Naučili smo da se voda pojavljuje u obliku kiše, snijega, magle i mraza.
Uočili smo da je pitke vode sve manje jer je trošimo i zagađujemo.

Nakon toga smo naučili kako mi možemo štedjeti vodu!
Naša pravila su:
- zatvori vodu dok sapunaš ruke i četkaš zube,
- tuširaj se umjesto kupanja,
- cvijeće zalijevaj kišnicom,
- smeće odlaži u koš kako ne bi završilo u vodi

Potom smo riješili kviz znanja o vodi i provjerili što smo sve naučili. Otpjevali smo pjesmu „Što je kiša“ i slušali skladbu „Oluja“, slikali smo temperom tonove plave boje, na što smo flomasterom crtali životinje koje žive u vodi.

# data[].attributes.body
Slušali smo priče i pjesmice o vodi u prirodi i kućanstvu. Čitali smo slikovnicu "Zatvori vodu".
Raspravljali smo o onečišćenju i posljedicama suše te upoznali koje životinje žive uz slanu, a koje uz slatku vodu. Izradili smo plakat i zaključili da VODU TREBAMO ŠTEDJETI!

# data[].attributes.body
U razrednoj nastavi nastava na satovima organizirana je prema temi eko-projektnog dana.
U predmetnoj nastavi učenici su obrađivali teme unutar radioničkog rada sa svojim razrednicama i učiteljima.